|  |  |  |
| --- | --- | --- |
| |  |  | | --- | --- | | |  | | --- | | Tothom hi ha de posar el coll  Ferran Casas Nació Digital | | |
| |  |  | | --- | --- | | |  | | --- | | Enfilem la Setmana Santa i, [malgrat el clima primaveral](https://naciodigital.us14.list-manage.com/track/click?u=d2a8c1b248cbe8197e180e169&id=0e670267d0&e=501f4fcb5c), **seguim sense pluja a la vista**. [No ha estat un any de neu](https://naciodigital.us14.list-manage.com/track/click?u=d2a8c1b248cbe8197e180e169&id=2b284ae084&e=501f4fcb5c) i menys encara de pluges. De fet, **fa dos anys que no tenim l'aigua que toca**, el nivell dels embassaments és alarmant (sobretot a les conques internes del país, les del Ter i el Llobregat que abasteixen les demarcacions de Barcelona i Girona) i [les mesures que està prenent **el Govern poden no ser suficients**](https://naciodigital.us14.list-manage.com/track/click?u=d2a8c1b248cbe8197e180e169&id=607168406c&e=501f4fcb5c). La sequera ja ens causa perjudicis i té, per exemple, a veure amb l'**encariment d'alguns aliments**per les males collites. [Els boscos també se'n ressenten](https://naciodigital.us14.list-manage.com/track/click?u=d2a8c1b248cbe8197e180e169&id=b26a1934d6&e=501f4fcb5c) i els bombers estan més que preocupats pensant en l'estiu.   La sequera de 2008 va provocar que s'acceleressin algunes **infraestructures necessàries**, com ara les dessaladores, i que s'aprofundís en el reaprofitament de l'aigua millorant l'eficiència de la xarxa de distribució, els sistemes de reg agrícola o fins i tot en l'ús de les aigües grises en algunes comunitats de propietaris. Unes mesures que calien i que han provocat **que la situació actual sigui greu, però no d'alarma**malgrat la baixa pluviometria.  Però és evident que **poden arribar més restriccions**, que hi ha preocupació perquè el consum d'aigua de boca no s'ha reduït encara prou malgrat el context, i també que [un 30% dels municipis de les conques internes gasten més del que tenen assignat](https://naciodigital.us14.list-manage.com/track/click?u=d2a8c1b248cbe8197e180e169&id=b1c8fb1a0b&e=501f4fcb5c). A la cimera de l'aigua del passat divendres a Palau [es van evitar més **sancions als ajuntaments**](https://naciodigital.us14.list-manage.com/track/click?u=d2a8c1b248cbe8197e180e169&id=3539cb9c41&e=501f4fcb5c)perquè el PSC (i també Junts) no les volien a les portes de les municipals.   [El Govern va **retocar ahir el seu pla contra la sequera**](https://naciodigital.us14.list-manage.com/track/click?u=d2a8c1b248cbe8197e180e169&id=baafcd3c91&e=501f4fcb5c)i va prometre accelerar algunes inversions que són necessàries (en la darrera dècada s'ha fet ben poca cosa, també en això) però que no estaran a punt aquest estiu. [Aquí us expliquem en detall quins són els escenaris de futur i el que es pot fer i el que no](https://naciodigital.us14.list-manage.com/track/click?u=d2a8c1b248cbe8197e180e169&id=095d2037b8&e=501f4fcb5c). **La responsabilitat ha de ser compartida**. Dels ciutadans quan obrim l'aixeta, de l'administració de la Generalitat per buscar solucions estables i que facin més eficient el consum, i dels ajuntaments per evitar fuites i **administrar millor els recursos hídrics**.  I no s'hi val actuar de forma egoista, perquè evitar ara sancions o restriccions i, per tant, estalviar-se el consum responsable pot derivar en el fet que a l'estiu, **quan hagin passat les municipals**que tant preocupen ara les forces polítiques que es miraran amb lupa el sondeig del CEO d'aquest migdia, hi hagi restriccions més dures. **Possibles talls d'aigua**que castigaran (més encara) els pagesos que no podran regar o els **empresaris del sector turístic**, que no podran atendre amb totes les comoditats que ara ofereixen els que ens visiten en un **estiu que es preveu massiu**d'acord amb previsions d'aquests dies a Barcelona i a altres indrets. I és possible que **els qui ara no volen restriccions ni sancions demanin aleshores compensacions**als sectors afectats.    Com deia, i més enllà de com fem front a aquest capítol puntual que [les fotos del pantà de Sau](https://naciodigital.us14.list-manage.com/track/click?u=d2a8c1b248cbe8197e180e169&id=11c6ecd2b2&e=501f4fcb5c)ens recorden cada dia fins a quin punt és greu, les **solucions han de ser estructurals i estables.**I més que amb satisfer la demanda a cada crisi tenen a veure també amb els hàbits de consum. I això vol dir amb el nostre **model de desenvolupament**. Pot un país cada cop més sec i calorós **apostar per uns jocs d'hivern** (caldrà molta neu artificial), per no reduir **l'ús del cotxe**, per ciutats **sense ombra**, o per un **creixement turístic infinit**amb projectes com el Hard Rock o l'ampliació de l'aeroport del Prat, que ja és dels de més tràfic del món? Crec que es respon sol. És cosa de tots, d'acordar en quin món volem viure i de quina manera. | | |